b'\n_START_ARTICLE_\nBla\xc5\xbe\n_START_SECTION_\nIzvor in pomen imena\n_START_PARAGRAPH_\nIme Bla\xc5\xbe izhaja iz latinskega imena Blasius, to pa gr\xc5\xa1kega \xce\x92\xce\xbb\xce\xb1\xcf\x83\xce\xb9\xce\xbf\xcf\x82 (Bl\xc3\xa1sios). Gr\xc5\xa1ko ime nekateri povezujejo z gr\xc5\xa1kim pridevnikom \xce\xb2\xce\xbb\xce\xb1\xcf\x83\xce\xb9\xce\xbf\xcf\x82 (blasi\xc3\xb3s) v pomenu besede \xc2\xbbki ima navzven ukrivljene noge, krivonog (noge na X)\xc2\xab. Ime Blasius najdemo tudi v latin\xc5\xa1\xc4\x8dini, kjer beseda blaesus pomeni \xc2\xbbjecljajo\xc4\x8d, sesljav\xc2\xab. Gre torej za ime, ki prvotno pomeni neko telesno hibo.  Z razvojem kr\xc5\xa1\xc4\x8danstva pa to ime  pripada sv. Bla\xc5\xbeu, ki je za\xc5\xa1\xc4\x8ditnik proti boleznim za grlo. Po drugih virih naj bi Bla\xc5\xbe izviral iz staronem\xc5\xa1kega imena Blaz, ki pomeni neomajen za\xc5\xa1\xc4\x8ditnik.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Bla\xc5\xbe: 6.417. Med vsemi mo\xc5\xa1kimi imeni pa je ime Bla\xc5\xbe po pogostosti uporabe uvr\xc5\xa1\xc4\x8deno na 36. mesto. \xc5\xa0tevilo Bla\xc5\xbek je bilo tedaj 322, kar je bilo komaj 326. mesto. Zanimivo - na zahodnem delu Slovenije Bla\xc5\xbek skoraj ni.\n_START_SECTION_\nOsebni praznik\n_START_PARAGRAPH_\nV koledarju je ime Bla\xc5\xbe zapisano 3. februarja (Bla\xc5\xbe, \xc5\xa1kof in mu\xc4\x8denec, \xe2\x80\xa0 3.feb. 316).\n_START_SECTION_\nSlavni nosilci imena\n_START_PARAGRAPH_\nBlaise Pascal'